
     Nr. 192 din 13 ianuarie 2022
NOTĂ EXPLICATIVĂ

cu privire la întocmirea situaţiilor financiare la finele trimestrului IV, anul 2021
asupra poziţiilor din bilanţul contabil, încheiat la data de 31.12.2021
Situaţiile financiare prezentate de către comuna VULCANA-BĂI au fost întocmite, conform Legii contabilităţii nr. 82/1991 republicată, precum şi a Legii nr. 273/2006 privind finanţele publice locale, cu modificările şi completările ulterioare, pe suport magnetic şi listate pe  suport de hârtie.
Datele sunt conforme cu cele înregistrate în contabilitatea proprie, cu extrasele de cont şi cu contul de execuţie, eliberat de Trezoreria Municipiului Târgovişte.

S-a obţinut viza trezoreriei pe formularul FLUX DE TREZORERIE.

Referitor la posturile din bilanţul contabil, precizez următoarele:

      - instalaţii tehnice, mijloace de transport, animale, plantaţii, mobilier, aparatură birotică şi alte active corporale respectiv (contul 213 + 214)= 647.397 lei, la începutul anului, cresc la valoarea de 684.584 lei (poziţia 01004 din bilanţ) in urma înregistrării în contabilitate a altor active corporale.
     - terenuri şi clădiri (contul 211+212) = 79.394.461 lei la începutul anului (poziţia nr. 01005 din bilanţ), scad la valoarea de 79.249.208 lei, în urma înregistrării în contabilitate a unor operațiuni privind activele fixe aflate în curs de execuție.

      - active financiare necurente (contul 260) la începutul anului sunt de 299.996 lei şi ramân la valoarea de 299.996 lei, (poziţia 01007 din bilanţ).

      - activele curente (contul 303) reprezintă obiecte de inventar, au la începutul anului valoarea de 975.637 lei și scad la valoarea de 657.237lei în urma înregistrării în contabilitate a unor note contabile privind transformarea unor obiecte de inventar in mijloace fixe și darea in consum a unor materiale consumabile.
Totalul sumei ce se raportează la conturi la trezorerie (rând 1040) este la început de 307.963 lei, iar la final este de 1.878.605 lei, în care este inclus disponibilul din anul precedent adunat la disponibilul curent și garanții - (2.772), alte rețineri.

Pentru respectarea principiului contabilităţii de angajamente potrivit căruia efectele tranzacţiilor şi ale altor evenimente sunt recunoscute atunci când tranzacţiile se produc am recunoscut drept cheltuială, cheltuielile de personal pentru munca prestată în luna decembrie  2021, aşadar înregistrăm datorii în contul 431, 444, 437, reprezentând impozit pe venit din salarii şi contribuţii datorate în sumă de 137.773 lei, iar în contul 421 salariile aferente lunii decembrie 2021, ce au fost  achitate în luna ianuarie 2022 se înregistrează suma de 195.841lei (rândul 72 din bilanţ).

         Datoriile, aşa cum reies din bilanţul contabil, au valoarea totală de 334.555 lei, rd. 78 din bilanţ.
 
Referitor la creanţe, informăm că au fost încasate impozitele şi taxele debitate pe anul 2021, respectiv trimestrul IV, în procent de 100, cu privire la drepturi constatate de încasat ne înregistrăm cu suma de 208.233 lei, iar din anii precedenţi înregistrăm creanţe la micii sau marii contribuabili în suma de 169.070 lei. 

Cheltuielile au fost efectuate pe baza deschiderilor de credite, neînregistrându-se depăşiri la niciun capitol bugetar.

Veniturile operaţionale, aşa cum reies din Contul de rezultat patrimonial, rd. 02006, au valoarea totală de 6.080.658 lei și nu corespund cu suma din Venituri totale-6.178.395 lei, col. 3 cu suma de 97.737 lei reprezentând: 169.070 lei drepturi constatate din anii precedenți - 21.728 lei donații primite de școală, (cont 779) - 49.605 lei donații primite de primărie prin proiectul parteneriat pentru un management instituțional performant (cont 779). 
Cheltuielile operaţionale, aşa cum reies din Contul de rezultat patrimonial, rd. 02013, au valoarea totală de 6.531.253 lei şi corespund cu suma din Cheltuieli totale, cheltuieli efective, col. 9.
Unităţile de învăţământ preuniversitar au respectat Normele conform Ordinului Ministrului Finanţelor nr. 1998 din 2019.

Declarăm pe propria răspundere că datele sunt conforme cu cele din evidenţele contabile.
      ORDONATOR PRINCIPAL DE CREDITE DELEGAT ,                    CONTABILITATE PUBLICĂ,
            Mădălina-Mihaela MARIN                                   Andreea – Georgiana STOICA

